(52)

Razni ugovori imali su različite značajke, a glavne su značajke sažete u tablici 10.Tableau 10 U više ugovora tako je predviđena mogućnost da upravitelj zračne luke Beauvais plaća financijski doprinos zračnom prijevozniku u zamjenu za ostvareni promet. Međutim, ni u jednom ugovoru ne spominju se plaćanja upravitelja zračne luke Beauvais za marketing u zamjenu za usluge oglašavanja koje pruža zračni prijevoznik. Tablica 10. Značajke ugovora o uslugama zračne luke sklopljenih između upravitelja zračne luke Beauvais i zračnih prijevoznika Oznaka ugovora Glavne značajke ugovorâ Ryanair RYAN1 Tim se ugovorom predviđa prometovanje na dvije zračne linije iz Beauvaisa pod sljedećim uvjetima: — Dublin: ugovorom je predviđeno provođenje triju povratnih letova tjedno (dva subotom i jedan nedjeljom) uz naknadu za slijetanje u iznosu od 750 FRF (114,37 EUR). Za svaki novi dodatni dnevni povratni let prijevoznik je bio oslobođen plaćanja naknade za slijetanje. Osim toga, ugovorom je predviđena i naknada u iznosu od 10 FRF (1,52 EUR) po odlaznom putniku; — Prestwick: ugovorom je predviđen jedan dnevni povratni let uz naknadu od 750 FRF. Za svaki dodatni dnevni povratni let naknada za slijetanje iznosila je 500 FRF (77,22 EUR). Osim toga, ugovorom je predviđena i naknada u iznosu od 10 FRF (1,52 EUR) po odlaznom putniku. RYAN2 Uvjeti ugovora RYAN1 izmijenjeni su kako slijedi: — za liniju prema Dublinu naknada za slijetanje utvrđena je u iznosu od 750 FRF za najviše 19 povratnih letova tjedno. Za letove iznad tog praga Ryanair je bio oslobođen naknade za slijetanje; — za liniju prema Prestwicku naknada za slijetanje iznosila je 750 FRF za najviše sedam povratnih letova tjedno, odnosno 500 FRF za promet od 8 do 14 odlaznih letova tjedno. Za više od 14 odlaznih letova tjedno Ryanair je bio oslobođen naknade za slijetanje; — za svaku novu liniju koju je uveo Ryanair, naknada za slijetanje iznosila je 500 FRF po dnevnom povratnom letu. Za više od jednog dnevnog povratnog leta Ryanair je bio oslobođen naknade za slijetanje; — naknada po odlaznom putniku iznosila je 10 FRF za postojeće linije; 6 FRF (1,22 EUR) za nove linije za najviše šest dnevnih povratnih letova, a 4 FRF (0,61 EUR) za više povratnih letova. RYAN3 Tim su ugovorom zamijenjeni ugovori RYAN1 i RYAN2. Njime se utvrđuju uvjeti pod kojima Ryanair obavlja svoje usluge zračnog prijevoza kako slijedi: — za 2002. prijevozniku Ryanair postavljen je cilj od 210 000 odlaznih putnika iz Beauvaisa. Naknada za slijetanje iznosi 750 FRF za sve linije na kojima prijevoznik prometuje; — za 2003. prijevozniku Ryanair postavljen je cilj od 310 000 odlaznih putnika iz zračne luke Beauvais. Naknada za slijetanje iznosila je 750 FRF za najviše sedam dnevnih povratnih letova i 650 FRF (99,09 EUR) za više od sedam dnevnih povratnih letova; — ciljni broj putnika za 2004. iznosio je 410 000 . Naknada za slijetanje iznosila je 750 FRF za najviše 7 dnevnih povratnih letova, 600 FRF (91,47 EUR) za promet od 8 do 10 dnevnih povratnih letova, a za više od 10 dnevnih povratnih letova 400 FRF (60,98 EUR); — naknada po odlaznom putniku dogovorena je u iznosu od 8 FRF po putniku za promet do 135 putnika po zrakoplovu (0 FRF za više od 135 putnika) za svaku godinu tijekom cijelog trajanja ugovora. Taj je ugovor bio na snazi do 4. veljače 2010. pod uvjetima utvrđenima za 2004. RYAN4 Tim je ugovorom izmijenjen ugovor RYAN3 uz dodavanje sljedećih elemenata: Ryanair se obvezuje da će uvesti 10 dodatnih povratnih letova tjedno na novim linijama. Upravitelj zračne luke zauzvrat plaća društvu Ryanair financijski doprinos od 1,5 EUR po odlaznom putniku na tim novim linijama. RYAN5 Tim je ugovorom izmijenjen ugovor RYAN4. U skladu sa svojim uvjetima, SAGEB se obvezuje društvu Ryanair platiti financijski doprinos od 2 EUR po odlaznom putniku za svakog dodatnog putnika prevezenog u 2011. u odnosu na broj putnika koje je Ryanair prevezao 2010. Ryanair se zauzvrat obvezuje na dodatnih 26 povratnih letova tjedno. Wizz Air WIZZ1 U tom su ugovoru naknade za slijetanje za Wizz Air utvrđene kako slijedi: — 500 EUR za prvi povratni let dnevno, — 450 EUR za drugi i treći povratni let dnevno, — 400 EUR za više povratnih letova dnevno. Upravitelj zračne luke obvezao se da će tijekom prve četiri godine provedbe ugovora zračnom prijevozniku plaćati financijski doprinos na temelju broja odlaznih putnika u iznosu od jednog EUR po odlaznom putniku, s gornjom granicom od najviše 40 000 EUR u prvoj, 30 000 EUR u drugoj, 20 000 EUR u trećoj i 10 000 EUR u četvrtoj godini. Ugovorom su predviđene i druge neobvezne usluge kao što je čišćenje zrakoplova. Zračni prijevoznik bio je oslobođen naknada za odlazne putnike. WIZZ2 Tim je ugovorom izmijenjen ugovor WIZZ1. Naknada za slijetanje sada je iznosila 425 EUR za sve povratne letove. Financijski doprinos koji je platio upravitelj zračne luke sada je iznosio 0,75 EUR po odlaznom putniku. WIZZ3 Naknade za slijetanje utvrđene su kako slijedi: — 425 EUR za najviše 20 povratnih letova tjedno, — 42,5 EUR za promet od 21 do 32 povratna leta tjedno, — 21,25 EUR za više od 33 povratna leta tjedno. Zračni prijevoznik oslobođen je plaćanja naknade po odlaznom putniku. Upravitelj zračne luke obvezao se da će zračnom prijevozniku plaćati financijski doprinos po odlaznom putniku u iznosu od 0,375 EUR za promet od 0 do 20 povratnih letova tjedno, 1,375 EUR za promet od 21 do 26 povratnih letova tjedno, 1,725 EUR za promet od 27 do 32 povratna leta tjedno, a 1,925 EUR za više od 32 leta tjedno. Ugovorom su predviđene i druge neobvezne usluge kao što je čišćenje zrakoplova. Ostali zračni prijevoznici GOOD1 Ugovorom je uspostavljen plan od 24 povratna leta tjedno. Naknada za slijetanje iznosila je 4 000 FRF (609,8 EUR), a zračni prijevoznik oslobođen je plaćanja naknade po odlaznom putniku. CIAO1 Ugovorom je utvrđena naknada za slijetanje u iznosu od 305 EUR, a zračni prijevoznik oslobođen je plaćanja naknade za odlazne putnike. BERL1 Ugovorom je predviđen jedan povratni let tjedno. Naknada za slijetanje iznosila je 500 EUR, a zračni prijevoznik oslobođen je plaćanja naknade za odlazne putnike. VOLA1 Tim je ugovorom predviđen plan od pet povratnih letova dnevno. Naknada za slijetanje iznosila je 450 EUR, a naknada za odlazne putnike 2,13 EUR. Upravitelj zračne luke obvezao se pružiti financijsku potporu za uvođenje linija u iznosu do 100 000 EUR po liniji. STER1 Tim je ugovorom predviđena naknada za slijetanje iznosila 576 EUR za promet do tri povratna leta tjedno; 540 EUR za promet od četiri do šest povratnih letova tjedno i 500 EUR za više od sedam povratnih letova tjedno. Zračni prijevoznik oslobođen je plaćanja naknade po odlaznom putniku. Ugovorom su predviđene i neobvezne usluge kao što je čišćenje zrakoplova. NORW1 Tim je sporazumom utvrđena naknada za slijetanje u iznosu od 500 EUR za promet do šest povratnih letova tjedno i 400 EUR za više od sedam povratnih letova tjedno. Zračni prijevoznik oslobođen je plaćanja naknade po odlaznom putniku. Ugovorom su predviđene i neobvezne usluge kao što je čišćenje zrakoplova. AIRH1 Tim je ugovorom predviđen plan od pet povratnih letova tjedno. Naknada za slijetanje iznosila je 147,38 EUR, a naknada po odlaznom putniku 2,89 EUR. Upravitelj zračne luke obvezao se zračnom prijevozniku plaćati financijski doprinos od 0,5 EUR po odlaznom putniku. Ugovorom su predviđene i neobvezne usluge čišćenja zrakoplova i druge usluge. AIRP1 Tim je ugovorom predviđen jedan povratni let dnevno. Naknada za slijetanje utvrđena je u iznosu od 192,88 EUR, a naknada po odlaznom putniku 2,89 EUR. Ugovorom su predviđene i neobvezne usluge kao što je čišćenje zrakoplova. BLUE1 Tim je ugovorom utvrđeno da naknade za slijetanje iznose 600 EUR, a zračni prijevoznik oslobođen je plaćanja naknade po odlaznom putniku. BLUE2 Tim je ugovorom izmijenjen ugovor BLUE1 u pogledu visine naknada za slijetanje, koje sad iznose 450 EUR. FLYM1 Tim ugovorom predviđen je promet od najmanje četiri povratna leta tjedno. Naknade za slijetanje utvrđene su u iznosu od 600 EUR za zrakoplove tipa B737-300 (136 sjedećih mjesta) i 550 EUR za zrakoplove tipa B737-500 (125 sjedećih mjesta). Zračni prijevoznik bio je oslobođen plaćanja naknada za odlazne putnike. CENT1 Tim je sporazumom utvrđena naknada za slijetanje u iznosu od 500 EUR za najviše tri povratna leta tjedno, 450 EUR za promet od četiri do sedam povratnih letova tjedno i 400 EUR za više od sedam povratnih letova tjedno. Zračni prijevoznik oslobođen je plaćanja naknade po odlaznom putniku. Upravitelj zračne luke obvezao se zračnom prijevozniku plaćati financijski doprinos od 0,75 EUR po odlaznom putniku prvih šest mjeseci, a zatim 0,50 EUR posljednjih šest mjeseci.